CELEX: 32005D0310
Language: fi
Date: 2005-04-15 00:00:00
Title: 2005/310/EY: Komission päätös, tehty 15 päivänä huhtikuuta 2005, Glycine max -lajin sellaisten tiettyjen siementen tilapäisestä kaupan pitämisestä, jotka eivät täytä neuvoston direktiivin 2002/57/EY vaatimuksia (tiedoksiannettu numerolla K(2005) 1137) (ETA:n kannalta merkityksellinen teksti)

19.4.2005   
            
            
               FI
            
            
               Euroopan unionin virallinen lehti
            
            
               L 99/13
            
         
      KOMISSION PÄÄTÖS,
   tehty 15 päivänä huhtikuuta 2005,
   
      Glycine max -lajin sellaisten tiettyjen siementen tilapäisestä kaupan pitämisestä, jotka eivät täytä neuvoston direktiivin 2002/57/EY vaatimuksia
   (tiedoksiannettu numerolla K(2005) 1137)
   (ETA:n kannalta merkityksellinen teksti)
   (2005/310/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY (1) ja erityisesti sen 21 artiklan 1 kohdan,
   sekä katsoo seuraavaa:
   
               (1)
            
            
               Itävallassa ei ole saatavilla sen tarpeisiin nähden riittävästi kansallisiin sääoloihin soveltuvia soijapavun (Glycine max) siemeniä, jotka täyttävät direktiivin 2002/57/EY vaatimukset itävyyden osalta.
            
         
               (2)
            
            
               Tämän lajin siementen kysyntää ei ole mahdollista kattaa tyydyttävästi sellaisilla muista jäsenvaltioista tai kolmansista maista tuotavilla siemenillä, jotka täyttävät kaikki direktiivissä 2002/57/EY säädetyt vaatimukset.
            
         
               (3)
            
            
               Näin ollen olisi sallittava väljemmät vaatimukset täyttävien tämän lajin siementen kaupan pitäminen Itävallassa 15 päivään kesäkuuta 2005 asti.
            
         
               (4)
            
            
               Lisäksi tällaisten siementen – riippumatta siitä, onko ne korjattu jäsenvaltiossa vai kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta 16 päivänä joulukuuta 2002 tehdyn neuvoston päätöksen 2003/17/EY (2) kattamassa kolmannessa maassa – kaupan pitäminen olisi sallittava muissa jäsenvaltioissa, jotka pystyvät toimittamaan Itävallalle tämän lajin siemeniä.
            
         
               (5)
            
            
               Itävallan olisi toimittava koordinoijana ja varmistettava, että tämän päätöksen nojalla sallittu kokonaismäärä ei ylitä tässä päätöksessä vahvistettua enimmäismäärää.
            
         
               (6)
            
            
               Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Sallitaan tämän päätöksen liitteessä vahvistetuin edellytyksin soijapavun (Glycine max) siementen, jotka eivät täytä direktiivissä 2002/57/EY vahvistettuja vähimmäisvaatimuksia itävyyden osalta, kaupan pitäminen yhteisössä 15 päivään kesäkuuta 2005 asti tämän päätöksen liitteessä vahvistettujen ehtojen ja seuraavien vaatimusten mukaisesti:
   
               a)
            
            
               itävyyden on täytettävä vähintään tämän päätöksen liitteessä asetetut vaatimukset;
            
         
               b)
            
            
               virallisessa etiketissä on ilmoitettava direktiivin 2002/57/EY 2 artiklan 1 kohdan f ja g alakohdan mukaisesti tehdyssä virallisessa tarkastuksessa varmistettu itävyys;
            
         
               c)
            
            
               siementen on oltava saatettu ensimmäisen kerran markkinoille tämän päätöksen 2 artiklan mukaisesti.
            
         2 artikla
   Siementoimittajan, joka haluaa saattaa 1 artiklassa tarkoitettuja siemeniä markkinoille, on osoitettava lupahakemus sille jäsenvaltiolle, jossa kyseinen toimittaja on sijoittautuneena tai harjoittaa tuontia.
   Kyseisen jäsenvaltion on annettava toimittajalle lupa saattaa siemenet markkinoille, paitsi jos
   
               a)
            
            
               sillä on riittävä syy epäillä, ettei toimittaja pysty saattamaan markkinoille sitä määrää siemeniä, jota varten se on hakenut lupaa; tai
            
         
               b)
            
            
               siementen, joiden kaupan pitäminen sallitaan kyseisen poikkeuksen nojalla, kokonaismäärä ylittää liitteessä vahvistetun enimmäismäärän.
            
         3 artikla
   Jäsenvaltioiden on annettava toisilleen tämän päätöksen soveltamiseksi tarvittavaa hallinnollista apua.
   Itävalta toimii päätöksen 1 artiklan osalta koordinoijana, jotta voidaan varmistaa, että sallittu kokonaismäärä ei ylitä liitteessä vahvistettuja enimmäismääriä.
   Kun jäsenvaltio saa 2 artiklan mukaisen lupahakemuksen, sen on viipymättä ilmoitettava koordinoivalle jäsenvaltiolle määrä, jota hakemus koskee. Koordinoivan jäsenvaltion on viipymättä ilmoitettava ilmoituksen tehneelle jäsenvaltiolle, ylittyisikö enimmäismäärä, jos lupa myönnettäisiin.
   4 artikla
   Jäsenvaltioiden on ilmoitettava viipymättä komissiolle ja muille jäsenvaltioille tämän päätöksen mukaisesti kaupan pitämistä koskevan luvan saaneiden siementen määrät.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 15 päivänä huhtikuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 193, 20.7.2002, s. 74. Direktiivi sellaisena kuin se on viimeksi muutettuna direktiivillä 2004/117/EY (EUVL L 14, 18.1.2005, s. 18).
   
      (2)  EYVL L 8, 14.1.2003, s. 10. Päätös sellaisena kuin se on viimeksi muutettuna asetuksella (EY) N:o 885/2004 (EUVL L 168, 1.5.2004, s. 1).
   
      LIITE
      
                  Laji
               
               
                  Lajike
               
               
                  Enimmäismäärä
                  (tonnia)
               
               
                  Vähimmäisitävyys
                  (% puhtaista siemenistä)
               
            
                  
                     Glycine max
                  
               
               
                  (tuleentumisajankohta: erittäin varhainen) Dolores Gallec, Merlin, OAC Erin
               
               
                  1 185
               
               
                  70
               
            
                  (tuleentumisajankohta: varhainen) Amphor, Essor, Idefix, Kent, London
               
               
                  1 275